**Príloha č. 1 Rámcovej zmluvy - Opis predmetu Zmluvy**

**Časť 2:** **Rôzne potraviny**

Špecifikácia predmetu Zmluvy a požiadavky na predmet Zmluvy:

1. Predmetom Zmluvy je nákup a dodávka rôznych potravín. Tovar musí byť dodaný nepoškodený v najvyššej kvalite, prvej akostnej triedy a s vysledovateľnosťou pôvodu v súlade s platnou legislatívnou SR a EÚ.
2. Súčasťou predmetu Zmluvy sú aj súvisiace služby spojené s dopravou na miesto dodania, naložením a vyložením dodávaného Tovaru do skladu na miesto určenia. Obaly, označenie a preprava musia byť v súlade s ustanoveniami zákona č. 152/1995 Z. z. o potravinách v znení neskorších predpisov, vrátane vykonávacích predpisov k tomuto zákonu a ďalších všeobecne záväzných platných predpisov, noriem a Potravinového kódexu SR. Doprava Tovaru do miesta plnenia Zmluvy musí byť vykonávaná prostredníctvom vozidiel spĺňajúcich hygienické štandardy kladené na vozidlá určené na prepravu potravín a surovín v zmysle Potravinového kódexu SR.
3. Predmet Zmluvy musí spĺňať všetky zákonom stanovené normy pre daný predmet Zmluvy a musí spĺňať všetky požiadavky na zdravotne nezávadný Tovar.
4. Minimálne požiadavky na predmet Zmluvy:
5. **Rôzne potraviny**
6. **Požiadavky na cestoviny:**
* Tovar musí byť bez konzervačných látok, syntetických farbív a dochucovadiel,
* u sušených cestovín vyžadujeme dodávku v lehote, v ktorej z doby spotreby vyznačenej na dodanom Tovare **neuplynula viac ako 1/3,**
* u čerstvých cestovín vyžadujeme dodávku v lehote, v ktorej z doby spotreby vyznačenej na dodanom Tovare **neuplynula viac ako 1/2,**
1. **Požiadavky na Mlynské výrobky:**
* Tovar musí byť bez konzervačných látok, syntetických farbív a dochucovadiel,
* vyžadujeme dodávku v lehote, v ktorej z doby spotreby vyznačenej na dodanom Tovare **neuplynula viac ako 1/3,**
1. **Požiadavky na ovocné a zeleninové šťavy:**
* šťavy musia byť bez prídavného cukru, sladidiel, farbív, aróm a konzervačných látok,
* vyžadujú sa čerstvé šťavy s obsahom 100% ovocia alebo zeleniny mierneho pásma
1. **Požiadavky na sirupy:**
* obsah minimálne 50% ovocnej zložky,
* Tovar musí byť bez syntetických sladidiel, farbív, aróm a konzervačných látok,
1. **Požiadavky na oleje:**
* obsah mononenasýtených mastných kyselín aspoň 75 %,
* šetrne dezodorizované,
* Tovar musí byť bez pridaných konzervantov, syntetických sladidiel, farbív a dochucovadiel,
* vyžadujeme dodávku v lehote, v ktorej z doby spotreby vyznačenej na dodanom Tovare **neuplynula viac ako 1/3,**
1. **Požiadavky na konzervárenské výrobky:**
* Tovar musí byť bez pridaných konzervantov, syntetických sladidiel, farbív a dochucovadiel,
* vyžadujeme dodávku v lehote, v ktorej z doby spotreby vyznačenej na dodanom Tovare **neuplynula viac ako 1/3,**

Nesplnenie povinností podľa tohto bodu sa považuje za **hrubé porušenie zmluvných podmienok**.

1. Dodaný Tovar musí spĺňať všetky predpisy zodpovedajúce potravinárskemu kódexu. Tovar musí byť označený na obale v súlade s § 9 zákona č. 152/1995 Z.z. v znení neskorších predpisov o potravinách a § 3 Výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky.
2. Odkaz technickej špecifikácie na obchodnú značku alebo výrobcu Tovaru je uvádzaný z dôvodu garantovania minimálnych kvalitatívnych parametrov Tovaru. Pripúšťa sa Tovar podľa technickej špecifikácie nahradiť ekvivalentným Tovarom rovnakých alebo lepších vlastností a kvality. Dôkazné bremeno o súlade vlastností s požadovanými parametrami (pomerové zloženie výrobkov a chuťové vlastnosti) je na strane uchádzača.
3. Dodávka rôznych potravín, ktoré nie sú uvedené v bode 4 opisu predmetu Zmluvy, je požadovaná v lehote, v ktorej z doby spotreby vyznačenej na dodanom Tovare **neuplynulo viac ako je uvedené v bode 4 opisu predmetu Zmluvy , inak viac ako 1/4**.
4. Dodaný Tovar nesmie obsahovať geneticky modifikované organizmy alebo geneticky modifikované mikroorganizmy podľa § 4 ods. 1 a ods. 2 zákona č. 151/2002 Z. z. o používaní genetických technológií a geneticky modifikovaných organizmov, v znení neskorších predpisov, dodávateľ túto skutočnosť uvedie aj na dodacom liste. Nesplnenie povinností podľa tohto odseku sa považuje za **hrubé porušenie zmluvných podmienok**.
5. Kupujúci bude akceptovať aj dodanie Tovaru vo veľkoobchodných baleniach, v prípade ak spotrebiteľské balenie, bude svojím obalom/veľkosťou spĺňať hmotnosť/objem stanovený Kupujúcim v prílohe č. 2 Zmluvy.
6. V prípade porušenia platných právnych predpisov, týkajúcich sa zabezpečenia bezpečnosti potravín zo strany Dodávateľa a prípadného zistenia tohto porušenia zo strany kontrolného orgánu, preberá Dodávateľ na seba všetky náklady, súvisiace s prípadným sankčným postihom Objednávateľa kontrolným orgánom.
7. Tovar, ktorý nie je uvedený v bode 4 opisu predmetu Zmluvy, musí mať pred sebou minimálne tri štvrtiny záručnej doby. Tovar musí byť dodávaný v 1. akostnej triede, s dokladmi zodpovedajúcimi platným právnym predpisom, veterinárnym a hygienickým normám, Tovar musí spĺňať požiadavky zákona 152/1995 Z.z. v znení neskorších predpisov. Musí byť prepravovaný v hygienicky nezávadných obaloch. V prípade, že dodávané Tovary budú balené v obale, musia byť označené v štátnom jazyku s min. údajmi (názov výrobku, krajinu pôvodu, výrobcu, hmotnosť výrobku, dátum spotreby, spôsob skladovania, zoznam zložiek vo výrobku) v súlade s Nariadením EP a Rady EÚ č.1169/2011, Vyhláškou MPRV SR č. 243/2015 Z.z. a Zákonom č. 152/1995 Z. z. o potravinách. Porušenie tejto povinnosti sa považuje za hrubé porušenie zmluvných podmienok. Kupujúci pri realizácii dodávok Tovaru predávajúcim, bude vykonávať kontrolu preberaného Tovaru z dôvodu overenia, či dodaný Tovar má požadovanú kvalitu a spĺňa parametre čerstvosti napr. overením aký čas zostáva do dátumu spotreby resp. dátumu minimálnej trvanlivosti.
8. Parametre Tovaru v opise predmetu Zmluvy vychádzajú z Materiálno-spotrebných noriem a receptúr pre školské stravovanie (ďalej len „MSN“) vydaných Ministerstvom školstva, vedy, výskumu a športu Slovenskej republiky. V prípade ak pri opise jednotlivej položky Tovaru, alebo v rámci tohto opisu predmetu Zmluvy nie je uvedená špecifikácia, alebo ak štandardy na Tovar v rámci MSN sú prísnejšie ako v opise jednotlivých zložiek Tovaru, alebo v tomto opise predmetu Zmluvy, platia minimálne štandardy kladené na Tovar v rámci MSN.
9. Predpokladané množstvá a špecifikácia jednotlivých zložiek Tovaru sú špecifikované v Prílohe č. 2 Rámcovej zmluvy.